Foto: O‘zA O‘zbekistondagi barcha umumta’lim maktablarida yangi o‘quv yili odatdagi kabi 2 sentabr, shanba kuni boshlanadi. Bu ma’lumotni Kun.uz muxbiriga Xalq ta’limi vazirligi matbuot xizmati tasdiqladi. Shu tariqa, bungacha ayrim nashrlarda yangi o‘quv yili 4 sentabr, dushanba kuni boshlanishi haqidagi xabarlar rasman inkor etildi. Eslatib o‘tamiz, o‘tgan yili, 2016/2017 o‘quv yili 4 sentabr, yakshanba kunidan boshlangandi. O‘shanda bunga O‘zbekiston Respublikasi Mustaqilligining yigirma besh yilligi nishonlanishi munosabati bilan dam olish kunini ko‘chirish to‘g‘risidagi prezident qarori sabab bo‘lgandi.